ОБЩИНСКА ИЗБИРАТЕЛНА КОМИСИЯ - БЛАГОЕВГРАД

ПРОТОКОЛ № 17

Днес на 08.10.2015г от 17.30 часа се проведе заседание на Общинската избирателна комисия – Благоевград. На заседанието присъстваха членовете на ОИК :

1. Елена Панчева - председател

2. Йордан Симонски – зам.-председател

3. Вилислав Балев - секретар

Членове :

4. Биляна Петачка

5. Стоян Терзийски

6. Мария Стойнева

7. Милена Велкова

8. Янко Иванов

9. Кремка Станкова

Има наличие на кворум и заседанието може да бъде проведено.

Заседанието протече при следния дневен ред :

1. Промяна в СИК.

2. Доклад по входяща поща.

3. Разни.

Така предложения дневен се подлага на гласуване и се приема единодушно.

По първа точка от дневния ред:

Председателят на комисията предложи проект за решение

С вх. № 174/ 07.10.2015г. в Общинската избирателна комисия - Благоевград е постъпило заявление с искане за регистриране на 53 бр. застъпници на кандидатската листа на ПП „Обединена социалдемокрация” за участие в изборите за общински съветници и за кметове на 25 октомври 2015 г. в община Благоевград от Антони Александров Томанов, в качеството му на упълномощен представител.

Към заявлението (Приложение № 68-МИ от изборните книжа) са приложени следните документи: пълномощно – 1 бр. и списък с имената и ЕГН на застъпниците – (53 броя застъпници) на хартия в един екземпляр и на технически носител в excel формат.

След извършена от „Информационно обслужване" АД проверка са потвърдени данните на 53 броя застъпници от приложения списък на ПП „Обединена социалдемокрация”.

Водени от горното, предвид извършената проверка на постъпилите в цялост и изискуем вид документи по настоящото заявление, на основание чл. 87, ал. 1, т. 18, чл. 118, ал. 1, ал. 4, вр. ал. 2, чл. 117, ал. 4 от Изборния кодекс и Решение № 2113 - МИ/11.09.2015г. на ЦИК, Общинска избирателна комисия – Благоевград,

РЕШИ:

РЕГИСТРИРА 53 броя застъпници за участие в изборите за общински съветници и за кметове на 25 октомври 2015 г. на кандидатската листа на ПП „Обединена социалдемокрация” съгласно приложения списък (Приложение №1) - неразделна част от настоящото решение.

ВПИСВА регистрираните застъпници във водения от Общинска избирателна комисия- Благоевград публичния регистър.

На назначените лица да се издадат удостоверения по образец - Приложение № 72-МИ от изборните книжа.

Решението е прието единодушно в 18.00 часа.

По втора точка от дневния ред:

Биляна Петачка докладва входящата поща.

След изчерпване на дневния ред , заседанието е закрито в 18.15ч.

Председател:

/Елена Панчева/

Секретар:

/Вилислав Балев/